Druskininkai (Varanavas)
Druskininkai (blrs. Дру́скенікі) – lietuviškas kaimas Baltarusijos vakaruose, Gardino srities Varanavo rajone. Administraciškai priklauso Balčininkų kaimo apylinkei. 37 gyventojai (2009 m. duomenys). Išsidėstęs dešiniajame Ditvos upės krante, iš kaimo veda keliai į Balčininkus ir Peliūnus. Netoliese gimęs žymus senosios Lietuvos tyrinėtojas Teodoras Narbutas rašė, kad Druskininkai XIX a. stovėjo ant lietuvių-–baltarusių etninės ribos: į rytus nuo jų prasidėjo gudų gyvenamos žemės. Kaimo kapinėse išliko senovinis pagonybės laikus menantis aukuras.